Rietfontein - INK - INK Rietfontein - INK
Datum gepubliseer: 2 Junie 2020 Aantal woorde: 155 75 Kere gelees ♥2
‘n Plek wat die lawaai sus
Met ‘n windpomp se draai
Rietfontein, onthou jy my
Na al die jare
Ek het ontvlug daar in jou velde
Ek kon leef net op jou wonderskoon lug
Rietfontein, jy was daar
Soos Sy groot genade
Nes ‘n herder vir sy skaap
Het jy omgesien na my,
Waar ek BMX spore getrap het
Waar ek hard geval, pleisters gedra het
Waar ‘n plaas ‘n merk op my gemaak het
By jou ou Rietfontein
Het kommer my adres gou vergeet
Dit was net een asemteug van jou oop lug
Toe’t jy my hart gewen
Jy’s altyd deel van my
André van Wyngaardt©
0 Lid, 72 gaste aanlyn